LÄBIRÄÄKIMISTEGA PAKKUMISE KORRAS
TARTUS, UUETURU 1 KINNISTULE RAJATAVA KULTUURIKESKUSE SIURU RAAMATUPOE RUUMILE KASUTAJA LEIDMINE NING  KASUTUSSE  ANDMISE TINGIMUSED

Lugupeetud pakkuja!

Kutsume Teid osalema Tartus, Uueturu  1 (kultuurikeskus Siuru) raamatupoe pinnale kasutaja leidmiseks  korraldatud läbirääkimistega pakkumisel. Hoone valmib eeldatavalt aastal 2029.


1. Tartu kultuurikeskus Siuru
1.1.  Tartu kultuurikeskuse Siuru ehitus algab eeldatavalt 2026. aastal ning hoone valmib eeldatavalt 2029. aastal.
1.2.  Hoonesse tulevad:
1.2.1. Tartu linnaraamatukogu;
1.2.2. Tartu kunstimuuseum;
1.2.3. Suur sündmussaal (ca 800 istekohta / ca 1500 seisukohta);
1.2.4. Väike sündmussaal (ca 150 istekohta / ca 200 seisukohta);
1.2.5. Väärtfilmikino 2 saaliga;
1.2.6. Katuseterrass/välikino, mis mahutab 130-200 inimest;
1.2.7. Tartu linna turismiinfo punkt (praegu asub Tartu Raekojas);
1.2.8. Üüripinnad kauplustele Küüni tänava ja Vabaduse puiestee ääres;
1.2.9. Üürpinnad büroodele hoone II korrusel vaatega Emajõele;
1.2.10. Üüripinnad toitlustusasutustele.
 
1.3.  Hoone on kavandatud kolme sissepääsuga – Vabaduse puiesteelt, Küüni tänavalt ja Uueturu tänavalt.
1.4.  Pakkujatel on võimalik tutvuda hoone projektdokumentatsiooniga, saates selleks päringu aadressile aavo.kokk@tartu.ee.


2. Kasutusse antavad ruumid	
2.1. [bookmark: _Hlk149820137]Tartu linn soovib leida kasutajat Tartus, Vanemuise 1 rajatava kultuurikeskuse Siuru raamatupoe ruumidele. Raamatupoe jaoks on kavandatud kaks alternatiivset asukohta:
2.1.1. Asukoht 1 - I korruse ruum üldpinnaga kuni 438,2 m2 ja sellega  seotud -I ja -II (miinus üks ja miinus kaks) korrusel asuvad abiruumid üldpindalaga ca 93,4 m2. Kokku seega kuni 531,6 m2. Ruum on osa Siuru aatriumist. Ruumi kõrgus on 3,2 meetrit.
2.1.2. Asukoht 2 - I korruse ruumid 367,2 m2 (kõrgus 3,2 meetrit) ning  võimalik täiendav vahekorrus kuni 426,7 m2 (kõrgus 2,73 meetrit). Ehk kogupind suurusega kuni 793,9 m2. Vahekorruse alla jääv ruum on kõrgusega 3,2 meetrit, vahekorrusel oleva ruumi pind on 2,72 meetrit. 
2.2.  Käesolevate tingimuste Lisas 3 toodud plaanid on esialgsed ja kasutusse antavate  ruumide lõpliku ruumilahenduse kavandavad pakkuja (hilisem ruumide kasutaja) ja Tartu linn (kultuurikeskuse Siuru projekteerimise tiim) koos.
2.3.  Asukoht 1 alal on lisaks raamatupoele ette nähtud ka kohvik/toitlustuspind, mis on Siuru hoone üldiseid vajadusi (näiteks teatrietenduse vaheajal toidu ja jookide pakkumine) silmas pidades 200-250m2 ja mille täpne suurus selgub läbirääkimiste käigus
Pakkuja peab näitama, millist ala ta soovib raamatupoele ja milline ala jääb kohvikule. Pakkuja peab ka näitama, milline all olevast kolmest variandist on tema eelistus:
2.3.1. Pakkuja peab ise kohvikut;
2.3.2. Pakkujal on allüürnik, kes peab kohvikut.
2.3.3. Pakkuja ei soovi ise ega allkasutuse korras kohvikut pidada ja on nõus, et kasutusse antav pind väheneb ca 200-250 m2 (täpne pind selgub läbirääkimiste käigus). 
2.4. Raamatupoega piirneb lektoorium (näidatud joonisel ovaalse alana). Lektooriumi asukohta ja kuju on võimalik muuta. Ca 75 m2 suurune lektoorium on ala, kus saab teha raamatuesitlusi, pidada loenguid ja teha muid esitlusi. Lektooriumi pind ei ole üüripinna osa, kuid raamatupoe ruumi kasutaja saab lektooriumit kasutada oma sündmusteks, leppides selleks eelnevalt kokku Siuru hoone haldajaga (eeldatavasti Tartu linna poolt loodav sihtasutus). 
2.5.  Asukoht 2 ruumi ei ole kohviku tüüpi toitlustuspinna mahutamine nõutav, kuna kohe kõrval on kohvik/toitlustuspind juba planeeritud ning sellele pinnale toimunud konkursi tulemusena on kasutaja kandidaat juba leitud. 
2.6.  Selguse huvides – punktis 2.1. toodud ruutmeetrite arv on maksimaalne võimalik ning pakkuja võib taotleda mõlemas asukohas ka väiksemat pinda, pakkudes ise välja selle suuruse.
2.7. [bookmark: _Hlk189648965] Selguse huvides – punktis 7.2 viidatud komisjon otsustab, kas läbirääkimisi alustatakse pakkujatega mõlemas asukohas olevate ruumide kasutusse andmise osas või ainult ühe pinna osas.
 

3. Raamatupoe kontseptsioon ja üürimäär
3.1. [bookmark: _Hlk189646964][bookmark: _Hlk189647270] Pakkuja peab esitama pakkumuse mõlemale asukohale eraldi, tuues välja, kumb asukoht on tema eelistus. Pakkumus peab sisaldama ka kontseptsiooni, mis peab sisaldama vähemalt järgmist:
3.1.1. Miljöö (kirjeldus ja illustreerivad fotod); 
3.1.2. Esialgne kontseptuaalne ruumiprogramm lihtsa joonisena;
3.1.3. Kaubavaliku kirjeldus;
3.1.4. [bookmark: _Hlk188990365]Indikatiivne töötajate arv, kes korraga on ruumis toimetamas;
3.1.5. [bookmark: _Hlk188990404]Programmi visioon (näiteks muusikaõhtud, miniteater, jms), kui programm on kontseptsiooni osa;
3.1.6. [bookmark: _Hlk191371346]Juhul kui pakkuja pakub variante, mis on nimetatud punktides 2.3.1 või 2.3.2, siis  ka toitlustusteenuse  osutamise kirjeldus (kas valmistusköök kohapeal, kohviku lett vm variandid): nõuded köögile ja tehnosüsteemidele ning menüü ja hinnataseme kirjeldus.
3.2. [bookmark: _Hlk189136930] Igakuiselt maksab nii Asukohas 1 kui ka Asukohas 2 ruumide kasutaja baasüüri, mis on 15 eurot/m2 kohta kuus, millele lisandub käibemaks või  minimaalselt 8%  käibeüüri käibemaksuta aastakäibest sõltuvalt sellest, kumb on suurem. Ka käibeüürile lisandub käibemaks.

3.3.  Käibeüüri suurus arvutatakse iga aasta jaanuaris eelmise kalendriaasta kohta. Kui käibeüür on suurem kui aasta baasüür, siis tasub ruumide kasutaja täiendavalt nende kahe summa vahe. Kui käibeüür on väiksem kui aasta baasüür, siis ruumide kasutajatele raha tagasi ei maksta.


NÄIDE 1: Raamatupoe ruumi pind on 500 m2. Üürimäär kuus on 15 EUR m2 kohta kuus. Kuu baasüür on seega 7500 EUR ja aasta baasüür on 90 000 EUR. Ruumi kasutaja aastakäive on 1 200 000 EUR. Bruto käibeüüri määr on 8%. Seega on käibeüür 8% * 1 200 000 = 96 000 EUR. Raamatupoe ruumi kasutaja maksab lisaks baasüürile täiendavalt 6000 EUR.

NÄIDE 2: Raamatupoe ruumi pind on 500 m2. Üürimäär kuus on 15 EUR m2 kohta kuus. Kuu baasüür on seega 7500 EUR ja aasta baasüür on 90 000 EUR. Ruumi kasutaja aastakäive on 1 100 000 EUR. Bruto käibeüüri määr on 8%. Seega on käibeüür 8% * 1 100 000 = 88 000 EUR. Kehtima jääb juba makstud baasüür 90 000 EUR.

3.4. Üüri indekseeritakse kord aastas Eesti tarbijahinna indeksi kasvu võrra, aga mitte vähem kui üks (1) %. Esimene indekseerimine on aasta pärast käesoleva lepingu allkirjastamist. Käibeüüri määra ei indekseerita.



4. Ruumide välja ehitamine
4.1.  Pakkuja esitab edasise projekteerimise käigus tehnilised tingimused ja lähteülesande Tartu Linnavalitsuse linnavarade osakonnale.
4.2.  Ruumide projekteerimise teostab tööprojekti staadiumis pakkuja poolt antud  tehniliste tingimuste ja lähteülesande põhjal omal kulul Tartu linn. Välja arvatud pakkuja vajadustest tuleneva eritehnoloogia projektid, mis on pakkuja kulu.  
4.3.  Ruumid ehitab omal kulul „musta karbi“ valmiduses välja Tartu linn. „Musta karbi“ valmidus tähendab põranda, ning järgmiste tehnoloogiliste erisüsteemide väljaehitamist: küte, jahutus, ventilatsioon, tulekustutus, hooneautomaatika, läbipääsusüsteemid, üldvalgustus ja turvavalgustus evakuatsiooniteedel.
4.4.  Asukohas 1 ehitab Tartu linn välja ka lae, kuivõrd lagi on kavandatud kogu hoone aatriumi alal ühtne. 
4.5. [bookmark: _Hlk189387968] Asukohas 1 paigaldab Tartu linn põrandakatte, mis ühtib hoone aatriumisse paigaldatavaga. Kui pakkuja sisekujunduskontseptsioon näeb ette ka teistsuguste põrandakattematerjalide paigalduse asukohas 1, kannab selliste tööde kulud pakkuja.
4.6.  Pakkuja kulu on järgmiste süsteemide välja ehitamine üüripinnal alates lähimast liitumispüstikust või ettenähtud jaotuskilbist: vesi ja kanalisatsioon, sh sanitaarseadmed, tugev- ja nõrkvoolu süsteemid ja lõppseaded, üüripinna erivalgustuslahendus. 
4.7.  Pakkuja kulu on üüritavate pindade väljaehitamine alates „musta karbi“ üleandmisest üürnikule ja sisustamine vastavalt Tartu linna poolt heaks kiidetud kontseptsioonile.
4.8. Viimistluse ja sisustuse teostuse küsimused ning ruumide välja ehitamise protsess täpsustatakse läbirääkimiste käigus.

5. Lepingud ja tähtajad
5.1. Ruumid antakse kasutamiseks 10 (kümneks) aastaks.
5.2. Tartu linna ja pakkuja vahel sõlmitakse üürileping (lepingu projekt on Lisa 1).

6. Õigused ja kohustused
[bookmark: _Hlk173614063]6.1.  Pakkujal on lepingu täitmise käigus õigus uuendada või edasi arendada oma pakkumuse kohast kontseptsiooni, hoides tegevuse kõrget kvaliteeti ja koha omapära. Plaanitavad tegevused kooskõlastatakse eelnevalt Tartu linnaga. 



7. Valiku reeglid ja täiendav info
7.1. Läbirääkimistega pakkumise korras ruumidele kasutaja leidmise viib läbi Tartu Linnavalitsuse linnavarade osakond.
7.2. Läbirääkimistega pakkumise läbiviimiseks moodustatakse komisjon koosseisus: Kaili Ojamets, Sirle Sõstra-Oru, Leelo Sahk-Jansen, Priit Metsjärv, Kadi Varda, Aavo Kokk, Kristina Pai, Joanna Hoffmann, Sten Svetljakov.
7.3. Kasutaja leitakse ja ruumid antakse kasutusse läbirääkimistega pakkumise korras vastavalt Tartu  Linnavara eeskirjale ja käesolevatele tingimustele. 
7.4. Pakkumise tingimuste sisu kohta selgituste saamiseks tuleb esitada kirjalik järelpärimine e-posti aadressil aavo.kokk@tartu.ee
7.5. Pakkujatel on võimalik esitada küsimusi ja saada lisainfot teabekoosolekutel, mis toimuvad  Teams keskkonnas pärast 12. märtsi 2025 ja enne konkursi tähtaega igal neljapäeval kell 11:45-12:45. Teabekoosolekule registreerimiseks tuleb saata kiri aadressile aavo.kokk@tartu.ee.


8. Nõuded pakkujale
8.1. Pakkuja peab olema äriregistris registreeritud juriidiline isik.
8.2. Pakkujal ei või olla õigusaktidest tulenevate riiklike või tema asukoha kohalike maksude või sotsiaalkindlustuse maksete võlgnevust.

9 . Pakkumus
Pakkumus peab koosnema järgnevatest osadest:
[bookmark: _Hlk173576985]9.1. Osa 1:
9.1.1. kinnitus selle kohta, et pakkumus on jõus 60 päeva pakkumuse esitamise tähtpäevast arvates; 
9.1.2. kinnitus selle kohta, et pakkuja nõustub täielikult kõigi pakkumise tingimustega, on saanud Tartu linnalt kogu vajaliku informatsiooni ning nõustub enda võitjaks tunnistamise korral sõlmima lepingu läbirääkimistega pakkumise tingimuste Lisas 1 toodud tingimustel ( Lisa 2 vorm 2); 

9.2. Osa 2 
[bookmark: _Hlk173577744]9.2.1. Käesolevate tingimuste punkti 3 kohane  kontseptsioon. (Lisa 2 vorm 3).


10. Pakkumuse vormistamine ja esitamine

[bookmark: _Hlk173616582]10.1. Pakkumus vormistatakse eesti keeles.
10.2. Pakkumus peab koosnema käesolevates tingimustes nõutud dokumentidest, sh: 
10.2.1. volitatud isiku poolt pakkumuse esitamise korral lihtkirjalik volikiri (Lisa 2 vorm 1);
10.2.2. punkti 10 kohane pakkumus, sh kontseptsioon (Lisa 2 vorm 2 ja vorm 3);
10.3. Pakkumuse kõik dokumendid peavad olema allkirjastatud pädeva isiku poolt.
10.4. Pakkumus ja sellega seotud materjalid tuleb esitada trükitult, parandusteta, nummerdatud lehtedega ja kinnises pakendis. Pakendile tuleb märkida pakkuja täpne nimi, kontaktandmed ja registrikood ning tekst „Läbirääkimistega pakkumise korras Tartus, Uueturu 1 rajatava kultuurikeskuse Siuru raamatupoe pinnale kasutaja leidmine“ ja “Mitte avada enne 30.04 2025 kell 10:05.
10.5. Pakkumuse esitamise tähtaeg on 30.04.2025 kell 10:00. Pakkumus tuleb esitada Tartu Linnavalitsuse linnavarade osakonda (kabinet 101, Küüni 1, Tartu).
10.6. Pakkuja kannab kõik pakkumuse ettevalmistamisega ning esitamisega seotud kulud.
10.7. Pakkuja võtab enda kanda pakkumuse õigeaegse üleandmise kogu riski, kaasa arvatud vääramatu jõu toime võimaluse.


11. Pakkumuste avamine, läbivaatamine ja läbirääkimiste pidamine
11.1. Pakkumused avatakse 30.04.2025 kell 10:05 Tartu Linnavalitsuse linnavarade osakonnas aadressil Küüni tn 1, Tartu kabinet 108 läbirääkimistega pakkumise läbiviimiseks moodustatud komisjoni poolt.
11.2. Punktis 11.5. nimetatud tähtajast hiljem saabunud pakkumusi ei võeta arvesse.
11.3. Komisjon kontrollib, kas pakkumuse esitaja vastab läbirääkimistega pakkumise tingimustes pakkujale esitatud nõuetele ja kontrollib esitatud pakkumuse vastavust läbirääkimistega pakkumise tingimustele. Vajadusel küsib komisjon pakkujalt täiendavaid selgitusi või lisadokumente vastavuse tõendamiseks esitatud dokumentide kohta. 
11.4. Pakkuja, kes ei vasta läbirääkimistega pakkumise tingimustes pakkujale esitatud nõuetele, või kelle esitatud pakkumus ei vasta läbirääkimistega pakkumuse tingimustele kõrvaldatakse menetlusest ning ta ei osale edasises menetluses. Info pakkumise esitanud pakkujate ja nende pakkumuste vastavuse kohta esitatakse kõikidele pakkumise teinud isikutele.
11.5. Nõuetele vastava pakkumise teinud pakkujad kutsutakse läbirääkimistele, kui pakkumise korraldaja peab läbirääkimisi vajalikuks, läbirääkimiste sisu avalikkusele ega teistele pakkujatele ei avaldata. Komisjon võib läbi rääkida nii esitatud pakkumise  kui ka pakkumiste tingimiste osas. 
11.6 Pärast läbirääkimiste lõppu vormistab iga pakkuja vajadusel lõpliku kirjaliku pakkumuse. 
11.7. Juhul, kui pakkumuse korraldaja ei pea läbirääkimisi vajalikuks, asub komisjon vastavaks tunnistatud pakkumisi hindama ilma läbirääkimisi läbi viimata.


12. Pakkumuste hindamine
12.1. Läbirääkimistega pakkumise võitja väljaselgitamisel hinnatakse pakkuja poolt pakutud käibemaksuta käibeüüri määra (osakaal kuni kaheksa (8) punkti kahekümnest (20)) ja esitatud kontseptsiooni (osakaal kuni 12 punkti 20st).
[bookmark: _Hlk189648100]12.1.1. üüri puhul lähtutakse punktide andmisel alljärgnevast: Kõige kõrgema käibeüüri pakkumus saab 8 punkti, iga suuruselt järgmine pakkumine saab ühe punkti võrra vähem punkte, kuid mitte vähem kui 0 punkti.
12.1.2. kontseptsiooni puhul lähtutakse punktide andmisel alljärgnevast: Iga komisjoni liige hindab esitatud pakkuja kontseptsiooni andes punkte ühest (1) kuni kaheteistkümneni (12). Kõikide komisjoni liikmete antud punktid summeeritakse ja leitakse keskmine punktisumma. Eelkõige hinnatakse kontseptsiooni teostatavust kõnealuses hoones ja suutlikkust toetada Kultuurikeskuse Siuru ühte põhieesmärkidest – külastatavuse maksimeerimine. Samuti hinnatakse kontseptsiooni sobivust Asukohas 1 ja Asukohas 2 eraldi. Kohviku pidamine või mitte pidamine ei ole pakkumuste hindamisel kriteerium. 
12.2. Võitjaks tunnistatakse suurima punktisumma saanud pakkuja.
12.3. Võrdväärsete pakkumuste (sarnase punktisumma) korral tunnistab komisjon pakkumuse võitjaks pakkuja, kellele kontseptsiooni eest antud punktide arv on 
suurem. Kui kontseptsiooni eest antud punktid on samuti võrdsed, leitakse võitja liisu heitmise teel.
12.4. Kui võitjaks osutub pakkuja, kelle kontseptsiooni keskmine punktisumma on alla üheksa (9) punkti, siis loetaks esitatud pakkumus mittevastavaks ja võitnud pakkujaga äriruumi üürilepingut ei sõlmita. Sellisel juhul on komisjonil õigus tunnistada võitjaks järgmise punktisummaga pakkumine eeldusel, et selle pakkuja kontseptsiooni keskmine punktisumma on vähemalt üheksa (9) punkti. Juhul kui rohkem pakkujaid ei ole või ühelgi teisel pakkujal ei ole kontseptsiooni keskmine punktisumma vähemalt üheksa (9) punkti, võib komisjon tunnistada enampakkumise nurjunuks.

13. Lepingu sõlmimine
13.1. Tartu Linnavalitsuse poolt võitjaks tunnistatud pakkujaga sõlmitakse äriruumi üürileping (lepingu projekt Lisa 1) 
13.2. Kui ilmnevad asjaolud, mis muudavad läbirääkimistega pakkumise läbiviimise käesolevatel tingimustel seda läbi viiva komisjoni hinnangul ebaotstarbekaks, võib Tartu Linnavalitsus loobuda võitjaga lepingu sõlmimisest ja tunnistada läbirääkimistega pakkumismenetluse lõppenuks.



Lisad:
1. Äriruumi üürilepingu projekt
2. Pakkumise vormid
3. Ruumide plaanid













